মহাকাশে বাংলাদেশের প্রতিনিধিত্বকারী প্রথম স্যাটেলাইটের নাম হল 'ব্র্যাক অন্বেষা' বা 'অন্বেষা বি-৩'। এটি একটি ন্যানো স্যাটেলাইট। এর আকার 10*10*10 ঘন সেন্টিমিটার এবং ওজন ১ কেজি। বেসরকারি বিশ্ববিদ্যালয় ব্র্যাকের উদ্দ্যোগে ব্র্যাকের তিন সাবেক ছাত্র-ছাত্রী আব্দুল্লাহ হিল কাফি, মাসুম ইবনে মনোয়ার এবং রায়হানা শামস ইসলাম অন্তরা এই স্যাটেলাইট তৈরির প্রজেক্টের নেতৃত্ব দেন এবং তাদের এই কাজে সাহায্য করে জাপানের 'কিউশু ইন্সটিটিউট অব টেকনোলজি' [কিউটেক] এর গবেষকরা।